Zazpigarren gutuna

Platonen Zazpigarren gutuna tradizioak Platoni egozten dizkion hamahiru gutunetako bat da. Gutunen artean luzeena da eta Platonek Sirakusara egindako hiru bidaienAguirre, Javier (2008): 57, 58 or.  berri ematen du. Lehen bi bidaiak Dion Platonen ikasle omen zenak gonbidatuta egin zituen, lehenik Dionisio I.a eta, ondoren, Dionisio II.a tiranoen politiketan parte hartzeko. Hiru bidaietan Platonek ezin izan zituen bere helburuak bete.Zazpigarren gutuna Dion hil ondoren idatzitakoa litzateke, Platonek 75 urte inguru zituenean, eta aholku politikoak jasotzen ditu.Aintziart, Piarres (2004): 43. or. Gutunean txertatuta pasarte filosofiko interesgarri bat ere badago non Platonek jakinduria idatzi eta komunikatu ote daitekeen gogoetatzen duen.Aguirre, Javier (2008b): 27-32 or. Platoni egozten zaizkion gutunen egiazkotasuna zalantzen badago ere Zazpigarren gutuna egiazkotzat jo izan da, nahiz eta autore batzuek hori ere faltsua dela dioten.Burnyeat, Myles eta Frede, Michael (2015)

 Erreferentziak 

 Bibliografia 
 Agirre, Javier (2008): "Platon" in Agustin Arrieta (et al.): Filosofiaren historia, Donostia, Elkar. 
 Aguirre, Javier (2008b): "Eten bat: Platonen doktrina ez idatziak" in Aristotelesen Metafisikari sarrera, Donostia, Jakin. 27-32 or. 
 Aintziart, Piarres (2004): "Helendarren Filosofia (II): Platon eta Aristoteles" in Joxe Azurmendi (et al.): Filosofiako Gida, Bilbo, UEU. 
 Burnyeat, Myles eta Frede, Michael (2015): The Pseudo-Platonic Seventh Letter (Uehiro Series in Practical Ethics), Oxford University Press. 

 Ikus, gainera 
Doktrina ez idatziak

 Kanpo estekak 

Kategoria:Platon
Kategoria:Filosofia lanak
Kategoria:Filosofia politikoko literatura